CELEX: 32016R0582
Language: lt
Date: 2016-04-15 00:00:00
Title: 2016 m. balandžio 15 d. Komisijos reglamentas (ES) 2016/582, kuriuo iš dalies keičiamos Reglamento (EB) Nr. 333/2007 nuostatos dėl neorganinio arseno, švino bei policiklinių aromatinių angliavandenilių analizės ir tam tikrų analizės įvertinimo kriterijų (Tekstas svarbus EEE)

16.4.2016   
               
               
                  LT
               
               
                  Europos Sąjungos oficialusis leidinys
               
               
                  L 101/3
               
            KOMISIJOS REGLAMENTAS (ES) 2016/582
      2016 m. balandžio 15 d.
      kuriuo iš dalies keičiamos Reglamento (EB) Nr. 333/2007 nuostatos dėl neorganinio arseno, švino bei policiklinių aromatinių angliavandenilių analizės ir tam tikrų analizės įvertinimo kriterijų
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 11 straipsnio 4 dalį,
      kadangi:
      
                  (1)
               
               
                  Komisijos reglamente (EB) Nr. 333/2007 (2) nustatyti mėginių ėmimo ir analizės metodai vykdant oficialią tam tikrų teršalų maisto produktuose koncentracijos kontrolę;
               
            
                  (2)
               
               
                  Komisijos reglamente (EB) Nr. 1881/2006 nustatyta didžiausia leidžiamoji tam tikrų teršalų maisto produktuose koncentracija (3). Komisijos reglamentu (ES) 2015/1006 (4) buvo iš dalies pakeistas Reglamentas (EB) Nr. 1881/2006 siekiant nustatyti didžiausią leidžiamąją neorganinio arseno koncentraciją, todėl tikslinga nustatyti specialias neorganinio arseno analizės procedūras;
               
            
                  (3)
               
               
                  buvo atnaujintas standartas EN 13804, susijęs su elementų ir jų cheminių atmainų nustatymu, todėl tikslinga atitinkamai atnaujinti to standarto nuorodinį žymenį;
               
            
                  (4)
               
               
                  didžiausia leidžiamoji policiklinių aromatinių angliavandenilių (PAA) koncentracija kakavos pupelėse ir antriniuose produktuose turėtų būti nustatyta riebalų pagrindu. PAA tyrimų kokybės tikrinimo testai, kuriuos atliko Europos Sąjungos etaloninė laboratorija, rodo skirtumus nustatant riebalų kiekį. Todėl tikslinga suderinti riebalų kiekio nustatymo metodą;
               
            
                  (5)
               
               
                  vadovaujantis Europos Sąjungos etaloninės laboratorijos rekomendacijomis dėl pašaruose ir maisto produktuose esančių sunkiųjų metalų, tikslinga iš dalies pakeisti kiekybinio nustatymo ribos apibrėžtį ir įvertinimo kriterijus, susijusius su švino, kadmio, gyvsidabrio ir neorganinio alavo analizės metodų nustatymo riba;
               
            
                  (6)
               
               
                  tikslinga, kad su mėginių ėmimu ir analize susijusios nuostatos būtų taikomos ne tik oficialiosios kontrolės srityje;
               
            
                  (7)
               
               
                  todėl Reglamentas (EB) Nr. 333/2007 turėtų būti atitinkamai iš dalies pakeistas;
               
            
                  (8)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamentas (EB) Nr. 333/2007 iš dalies keičiamas taip:
      
                  1.
               
               
                  pavadinimas pakeičiamas taip:
                  
                     „2007 m. kovo 28 d. Komisijos reglamentas (EB) Nr. 333/2007, kuriuo nustatomi mėginių ėmimo ir analizės metodai vykdant mikroelementų ir perdirbant maistą susidarančių teršalų koncentracijos maisto produktuose kontrolę“;
                  
               
            
                  2.
               
               
                  1 straipsnio 1 dalis pakeičiama taip:
                  „1.   Vykdant švino, kadmio, gyvsidabrio, neorganinio alavo, neorganinio arseno, 3-MCPD ir policiklinių aromatinių angliavandenilių (toliau – PAA) koncentracijos, nurodytos Reglamento (EB) Nr. 1881/2006 priedo 3, 4 ir 6 dalyse, kontrolę, mėginiai imami ir jų analizė atliekama pagal šio reglamento priedą.“;
               
            
                  3.
               
               
                  Priedas iš dalies keičiamas pagal šio reglamento priedą.
               
            2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. balandžio 15 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 165, 2004 4 30, p. 1.
      
         (2)  2007 m. kovo 28 d. Komisijos reglamentas (EB) Nr. 333/2007, nustatantis mėginių ėmimo ir analizės metodus vykdant oficialią švino, kadmio, gyvsidabrio, neorganinio alavo, 3-MCPD ir benzo(a)pireno koncentracijos maisto produktuose kontrolę (OL L 88, 2007 3 29, p. 29).
      
         (3)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
      
         (4)  2015 m. birželio 25 d. Komisijos reglamentas (ES) 2015/1006, kuriuo dėl didžiausios leidžiamosios neorganinio arseno koncentracijos maisto produktuose nustatymo iš dalies keičiamas Reglamentas (EB) Nr. 1881/2006 (OL L 161, 2015 6 26, p. 14).
      
         PRIEDAS
         Reglamento (EB) Nr. 333/2007 priedas iš dalies keičiamas taip:
         
                     1.
                  
                  
                     C.2.2.1 punktas pakeičiamas taip:
                     „C.2.2.1.   Konkrečios švinui, kadmiui, gyvsidabriui, neorganiniam alavui ir neorganiniam arsenui taikomos procedūros
                     
                     Tyrėjas užtikrina, kad ruošiant mėginius jie nebūtų užteršiami. Jei įmanoma, su mėginiu besiliečiančioje įrangoje neturėtų būti metalų, kuriuos reikia aptikti, ir ji turėtų būti pagaminta iš inertiškų medžiagų, pvz., plastikų (polipropileno, politetrafluoretileno (PTFE) ir kt.). Ji turėtų būti išvalyta rūgštimi, kad būtų kuo labiau sumažintas mėginio užteršimo pavojus. Kraštams nupjauti gali būti naudojamas aukštos kokybės nerūdijantis plienas.
                     Tinkamų konkrečių mėginių paruošimo procedūrų, kurios gali būti taikomos aptariamiems produktams, yra daug. Nustatyta, kad šiame reglamente konkrečiai nenumatytų aspektų atveju CEN standartas „Maisto produktai. Elementų ir jų cheminių atmainių nustatymas. Bendrosios nuostatos ir specialieji reikalavimai“ (*) yra priimtinas, tačiau gali būti taikomi kiti lygiaverčiai mėginių ruošimo metodai.
                     Neorganinio alavo atveju imamasi priemonių užtikrinti, kad visa medžiaga patektų į tirpalą, nes lengvai atsiranda nuostolių, visų pirma dėl hidrolizės į netirpius Sn(IV) hidratuotus oksidus.
                     
                        (*)  Standartas EN 13804:2013 „Maisto produktai. Elementų ir jų cheminių atmainių nustatymas. Bendrosios nuostatos ir specialieji reikalavimai“, CEN, Rue de Stassart 36, 1050 Brussels.“"
						
                  
               
                     2.
                  
                  
                     C.2.2.2 punktas „Konkrečios policikliniams aromatiniams angliavandeniliams taikomos procedūros“ papildomas šia pastraipa:
                     „PAA kiekio kakavoje ir antriniuose kakavos produktuose analizės tikslais riebumas nustatomas pagal AOAC oficialų metodą 963.15 dėl kakavos pupelių ir antrinių produktų riebumo nustatymo. Gali būti taikomos lygiavertės riebalų nustatymo procedūros, jeigu galima įrodyti, kad taikant konkrečią riebalų nustatymo procedūrą gaunama tokia pati (lygiavertė) riebumo vertė.“
                  
               
                     3.
                  
                  
                     C.3.1. punkte „Sąvokos“ LOQ apibrėžtis pakeičiama tokia apibrėžtimi:
                     
                                 „„LOQ“
                              
                              
                                 =
                              
                              
                                 Kiekybės įvertinimo riba, mažiausias analitės kiekis, kuris dar gali būti statistiškai patikimai išmatuotas. Jeigu ir tikslumas, ir glaudumas nekinta tiriant mėginius, kuriuose analitės koncentracija artima aptikimo ribai, tada kiekybės įvertinimo ribos skaitinis dydis lygus tuščiųjų matricos bandymų (n ≥ 20) rezultatų vidurkio standartiniam nuokrypiui, padaugintam iš dešimties.“
                              
                           
               
                     4.
                  
                  
                     C.3.3.1 punkte „Įvertinimo kriterijai“ a punktas pakeičiamas taip:
                     
                                 „a)
                              
                              
                                 Švino, kadmio, gyvsidabrio, neorganinio alavo ir neorganinio arseno analizės metodų įvertinimo kriterijai:
                                 
                                    5 lentelė
                                 
                                 
                                             Parametras
                                          
                                          
                                             Kriterijus
                                          
                                       
                                             Taikymo sąlygos
                                          
                                          
                                             Reglamente (EB) Nr. 1881/2006 nurodyti maisto produktai
                                          
                                       
                                             Specifiškumas
                                          
                                          
                                             Neveikiamas matricos ar spektrinių trukdžių
                                          
                                       
                                             Pakartojamumas (SSNr)
                                          
                                          
                                             HORRATr mažesnis nei 2
                                          
                                       
                                             Atkuriamumas (SSNR)
                                          
                                          
                                             HORRATR mažesnis nei 2
                                          
                                       
                                             Išgava
                                          
                                          
                                             Taikomos D.1.2 punkto nuostatos
                                          
                                       
                                             LOD
                                          
                                          
                                             = trys dešimtosios LOQ
                                          
                                       
                                             LOQ
                                          
                                          
                                             Neorganinis alavas
                                          
                                          
                                             ≤ 10 mg/kg
                                          
                                       
                                             Švinas
                                          
                                          
                                             DLK yra ≤ 0,01 mg/kg
                                          
                                          
                                             0,01 < DLK ≤ 0,02 mg/kg
                                          
                                          
                                             0,02 < DLK < 0,1 mg/kg
                                          
                                          
                                             DLK yra ≥ 0,1 mg/kg
                                          
                                       
                                             ≤ DLK
                                          
                                          
                                             ≤ dviem trečdaliams DLK
                                          
                                          
                                             ≤ dviem penktadaliams DLK
                                          
                                          
                                             ≤ vienam penktadaliui DLK
                                          
                                       
                                             Kadmis, gyvsidabris, neorganinis arsenas
                                          
                                          
                                             DLK yra < 0,100 mg/kg
                                          
                                          
                                             DLK yra ≥ 0,100 mg/kg
                                          
                                       
                                             ≤ dviem penktadaliams DLK
                                          
                                          
                                             ≤ vienam penktadaliui DLK“
                                          
                                       
                           
               
                     5.
                  
                  
                     C.3.2 punktas pakeičiamas taip:
                     „C.3.2.   Bendrieji reikalavimai
                     
                     Maisto produktų kontrolės tikslais taikomi analizės metodai turi atitikti Reglamento (EB) Nr. 882/2004 III priedo nuostatas.
                     Suminio alavo analizės metodai gali būti taikomi vykdant neorganinio alavo koncentracijos kontrolę.
                     Vyne esančio švino analizės tikslais taikomi OIV (**) nustatyti metodai ir taisyklės pagal Reglamento (ES) Nr. 1308/2013 (***) 80 straipsnio 5 dalį.
                     Suminio arseno analizės metodai gali būti taikomi vykdant neorganinio arseno koncentracijos kontrolę. Jei suminė arseno koncentracija yra mažesnė už didžiausią leidžiamąją neorganinio arseno koncentraciją, nereikia atlikti tolesnių tyrimų ir laikoma, kad didžiausia leidžiamoji neorganinio arseno koncentracija mėginyje nėra viršijama. Jei suminė arseno koncentracija yra lygi didžiausiai leidžiamajai neorganinio arseno koncentracijai arba ją viršija, atliekami papildomi tyrimai siekiant nustatyti, ar neorganinio arseno koncentracija yra didesnė už didžiausią leidžiamąją neorganinio arseno koncentraciją.
                     
                        (**)  Organisation internationale de la vigne et du vin (Tarptautinė vynuogių ir vyno organizacija)."
						
                     
                        (***)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).“"